CELEX: 22009D0153
Language: hu
Date: 2009-12-04 00:00:00
Title: Az EGT Vegyes Bizottság 153/2009 határozata ( 2009. december 4. ) az Európai Gazdasági Térségről szóló megállapodás XXI. mellékletének (Statisztika) és a statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításáról

11.3.2010   
            
            
               HU
            
            
               Az Európai Unió Hivatalos Lapja
            
            
               L 62/56
            
         AZ EGT VEGYES BIZOTTSÁG 153/2009 HATÁROZATA
   (2009. december 4.)
   az Európai Gazdasági Térségről szóló megállapodás XXI. mellékletének (Statisztika) és a statisztika terén folytatott együttműködés megszervezésére vonatkozó különös szabályokról szóló 30. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2009. október 22-i 113/2009 EGT vegyes bizottsági határozat (1) módosította.
            
         
               (2)
            
            
               A megállapodás 30. jegyzőkönyvét a 2009. július 3-i 90/2009 EGT vegyes bizottsági határozat (2) módosította.
            
         
               (3)
            
            
               Az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről szóló, 2009. március 11-i 223/2009/EK európai parlamenti és tanácsi rendeletet (3) bele kell foglalni a megállapodásba.
            
         
               (4)
            
            
               A 223/2009/EK, Euratom rendelet hatályon kívül helyezi a megállapodásba foglalt 1101/2008/EK, Euratom európai parlamenti és tanácsi rendeletet (4) és a 322/97/EK tanácsi rendeletet (5), amelyeket ebből következően a megállapodás keretében hatályon kívül kell helyezni.
            
         
               (5)
            
            
               A megállapodás 30. jegyzőkönyvében a statisztikai programbizottságra való összes hivatkozás helyébe az európai statisztikai rendszer bizottságára való hivatkozásnak kell lépnie,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a következőképpen módosul:
   
               1.
            
            
               A 17. pont (1101/2008/EK, Euratom európai parlamenti és tanácsi rendelet) helyébe a következő szöveg lép:
               „32009 R 0223: az Európai Parlament és a Tanács 2009. március 11-i 223/2009/EK rendelete az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.).”
            
         
               2.
            
            
               A 17a. pont (322/97/EK tanácsi rendelet) szövegét el kell hagyni.
            
         2. cikk
   A megállapodás 30. jegyzőkönyvét az alábbiak szerint kell módosítani:
   
               1.
            
            
               Az 1. cikk (6) bekezdésének helyébe a következő szöveg lép:
               „Az EFTA-államokból származó statisztikai adatok kezelését az európai statisztikákról szóló, 2009. március 11-i 223/2009/EK európai parlamenti és tanácsi rendelet (HL L 87., 2009.3.31., 164. o.) szabályozza.”
            
         
               2.
            
            
               Az 1. cikk (1) bekezdésében szereplő „statisztikai programbizottság” helyébe „az európai statisztikai rendszer bizottsága” lép.
            
         
               3.
            
            
               Az 1. cikk (1) és (7) bekezdésében szereplő „statisztikai programbizottság/EGT” helyébe „az európai statisztikai rendszer bizottsága/EGT” lép.
            
         3. cikk
   A 223/2009/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2009. december 5-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. december 4-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
      
   
   
      (1)  HL L 334., 2009.12.17., 15. o.
   
      (2)  HL L 277., 2009.10.22., 43. o.
   
      (3)  HL L 87., 2009.3.31., 164. o.
   
      (4)  HL L 304., 2008.11.14., 70. o.
   
      (5)  HL L 52., 1997.2.22., 1. o.
   
      (6)  Alkotmányos követelmények fennállását nem jelezték.